Đorđe Simić
<s>Đorđe S. Simić (Beograd, 28. februar 1843 — Zemun, 11. oktobar 1921) je bio srpski političar i diplomata, dva puta predsednik vlade Kraljevine Srbije.</s>

<s>Biografija 
Bio je sin Stojana Simića, političara i poslovnog čoveka ustavobraniteljske epohe.</s><s>Po završenom školovanju u Beogradu, studirao je državne nauke u Berlinu, Hajdelbergu i Parizu.</s>

<s>Zaposlio se kao činovnik i Ministarstvu inostranih dela Srbije i bio šef njegovog političkog odeljenja od 1867. do 1882. godine.</s><s>Od 1882. do 1884. bio je generalni konzul u Sofiji, od 1887. do 1890. poslanik u Sankt Peterburgu i od 1890. do 1894. poslanik u Beču.</s>

<s>Prvi put bio je predsednik vlade od 12. januar a do 21. marta 1894. godine.</s><s>Vlada je brzo došla u krizu i pala zbog političke orijentacije kraljeva Aleksandra i Milana na borbu protiv radikala, što Simić i nekoliko drugih ministara nisu prihvatali.</s>

<s>Ponovo je poslanik u Beču od 1894. do 1896. godine.</s><s>Drugi put je predsednik vlade i ministar spoljnih poslova od 17. decembra 1896. do 11. oktobra 1897. godine.</s><s>Vlada je bila sastavljena od nautralnih ličnosti i radikala.</s><s>U spoljnoj politici postigla je polovične rezultate u Makedoniji: Srbija je dobila pravo da osniva nove škole, a bio je je privremeno postavljen srpski vladika u Skoplju, odnosko skopskom vladičanstvu.</s><s>U unutrašnjoj politici, Simićeva vlada težila je smirivanju političkih strasti, popravljanju finsnijskog stanja i naoružanju vojske zbog grčko-turskog rata u 1897. godini.</s>

<s>Simić je potom je bio poslanik u Rimu 1900. godine, senator i predsednik Državnog saveta 1901. godine, poslanik i Carigradu 1903—1906 godine, i ponovo poslanik u Beču od 1906. do 1912. godine.</s>

<s>Jedan je od osnivača Crvenog krsta i njegov dugogodišnji predsednik.</s>

<s>Simić je bio čovek otmenih manira i diplomata, ali i slab političar i mekan karakter bez sopstvene inicijative, čovek koji nije imao političku težinu već je stizao na visoke položaje kao dvorski čovek i kompromisni kandidat (Slobodan Jovanović).</s>

<s>Porodica 
Za više informacija pogledajte odeljak "Đorđe Simić" (na stranici Simići).</s>

<s>Roditelji</s>

<s>Prvi brak</s>

<s>Supružnik</s>

<s>Drugi brak</s>

<s>Supružnik</s>

<s>Treći brak</s>

<s>Supružnik</s>

<s>Četvrti brak</s>

<s>Supružnik</s>

<s>Literatura 
 
 Ana Stolić, Đorđe Simić: poslednji srpski diplomata XIX veka, Beograd : Istorijski institut ; [Bon] : Mihailo Žikić fondacija, 2003.</s>

<s>Vidi još 
 Simići
 Spisak predsednika vlada Srbije
 Spisak ministara inostranih poslova Srbije
 Prva vlada Đorđa Simića
 Druga Vlada Đorđa Simića</s>

<s>Spoljašnje veze</s>

<s>Momir Samardžić: Izveštaj Đorđa Simića o razvoju bregovskog pitanja 1884. godine, Istraživanja, broj 15, 2004. godine</s>

<s>Srpski ministri
Ambasadori Srbije
Predsednici Vlade Kraljevine Srbije
Biografije, Beograd</s>

